Diari Oficial de la Generalitat Valenciana


Sumari del DOGV 8244, del 28-02-2018 (2018/1901)

RESOLUCIÓ de 22 de febrer de 2018, del director general de l'Institut Valencià de la Joventut, per la qual es fa pública la convocatòria del programa Campaments d'estiu 2018, de la campanya «Viu l'estiu».
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8244

Data del DOGV
:   28-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/1901


Data del document
:   22-02-2018

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 22 de febrer de 2018, del director general de l'Institut Valencià de la Joventut, per la qual es fa pública la convocatòria del programa Campaments d'estiu 2018, de la campanya «Viu l'estiu». [2018/1901]  
L'article 49.1.25 de l'Estatut d'Autonomia de la Comunitat Valenciana atribueix a la Generalitat competència exclusiva en matèria de joventut.  
La Llei 15/2017, de 10 de novembre, de la Generalitat, de polítiques integrals de joventut, té com a finalitat garantir que els i les joves puguen definir i construir el seu projecte vital, individual i col·lectiu, en igualtat d'oportunitats. Així mateix, aquesta regulació persegueix garantir la participació i la coresponsabilitat de les persones joves en les preses de decisions, i fomentar al màxim els espais de trobada i de debat.  
  
L'article 4 de la Llei 15/2017 assenyala que, a més dels drets reconeguts en altres normes a les persones joves, com a grup demogràfic amb necessitats específiques, se'ls reconeix el dret a l'oci i el benestar, entre d'altres.  
Entre les funcions atribuïdes a l'Institut Valencià de la Joventut (IVAJ), l'article 7 de la dita Llei esmenta les de potenciar l'exercici d'activitats d'oci educatiu i facilitar-hi l'accés de tots els col·lectius.  
  
Igualment, en el títol III d'aquesta llei, en l'article 35, referit a les competències dels ajuntaments, destaquem la d'elaborar programes i accions d'àmbit municipal que faciliten l'autonomia personal de la joventut i que promoguen hàbits de vida saludables, d'una banda, i d'altra, la d'impulsar, mitjançant les activitats de temps lliure educatiu, la promoció de la infantesa, l'adolescència i la joventut del municipi, per tal de trencar, si escau, dinàmiques de desigualtat.  
El títol II del Decret 86/2015, de 5 de juny, del Consell, estableix les normes relatives a les activitats de temps lliure infantil i juvenil, i el títol V, concretament els articles 61 i 63, detalla quines són les finalitats dels albergs i els campaments juvenils, respectivament. Entre les finalitats dels albergs i dels campaments juvenils, hi ha la de facilitar a la gent jove la pràctica d'activitats de caràcter cultural i recreatiu en aquestes instal·lacions.  
En virtut de tot això i en ús de les facultats que l'article 11 de la Llei 15/2017, de 10 de novembre, de la Generalitat, de Polítiques integrals de joventut, confereix al director general de l'Institut Valencià de la Joventut, resolc:  
Fer pública la convocatòria del programa Campaments d'estiu 2018, en la modalitat A, dirigida a ajuntaments, i en la modalitat B, dirigida a joves entre 12 i 17 anys, dins de la campanya «Viu l'estiu», d'acord amb les bases dels annexos I i II, i els models que s'inclouen com a annexos III, IV, V, VI, VII, VIII i IX, a aquesta resolució.  
  
Contra la present resolució, que posa fi a la via administrativa, podrà interposar-se potestativament recurs de reposició davant del mateix òrgan que la va dictar, en el termini d'un mes comptador a partir de l'endemà de la seua publicació en el Diari Oficial de la Generalitat Valenciana (DOGV), o bé, directament, recurs contenciós administratiu davant del jutjat contenciós administratiu competent, en el termini de dos mesos comptadors a partir de l'endemà de la seua publicació en el DOGV. Tot això d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que les persones interessades puguen interposar-hi qualsevol altre recurs que consideren oportú.  
  
València, 22 de febrer de 2018.- El director general de l'Institut Valencià de la Joventut: Jesús Martí Nadal.  
  
  
ANNEX I  
Bases de la convocatòria del programa Campaments   
d'estiu 2018, modalitat A, dirigida a ajuntaments,  
 dins la campanya «Viu l'estiu»  
  
1. Objecte de la convocatòria  
L'Institut Valencià de la Joventut ofereix places als ajuntaments de la Comunitat Valenciana dins del programa Campaments d'estiu, dirigit a joves entre 12 i 17 anys, amb la finalitat de facilitar-los l'elaboració de programes d'oci educatiu, en què es promoguen hàbits de vida saludables i activitats de temps lliure educatiu, per tal de trencar, si escau, dinàmiques de desigualtat.  
Són places en activitats d'oci educatiu i inclusiu que es duen a terme en albergs de la Comunitat Valenciana i d'altres comunitats autònomes, a les quals poden tindre accés tots els col·lectius, a fi de promoure la participació i l'intercanvi d'experiències, i també fomentar al màxim els espais de trobada i de debat.  
  
2. Serveis que s'hi ofereixen  
2.1. Un programa d'activitats de multiaventura, temps lliure, activitats d'oci educatiu, formatiu i convivencial. En alguns projectes s'inclouen activitats nàutiques i anglés. La durada dependrà de l'activitat triada.  
2.2. Allotjament en albergs juvenils de la Comunitat Valenciana o d'altres comunitats autònomes.  
2.3. Alimentació en règim de pensió completa, que inclou desdejuni, dinar, berenar i sopar.  
2.4. Equip de monitors especialitzat en animació sociocultural, en activitats nàutiques i de multiaventura.  
2.5. Material necessari per a l'exercici de l'activitat.  
2.6. Assegurança de responsabilitat civil i d'accidents.  
2.7. En les activitats en altres comunitats autònomes, s'inclou el transport des de València, Alacant o Castelló fins a l'alberg on s'allotgen. En les activitats que es realitzen en la Comunitat Valenciana, el o la jove participant hi arribarà pel seu compte.  
  
3. Participants i requisits modalitat A  
Podran participar en aquesta convocatòria tots els ajuntaments de la Comunitat Valenciana que vulguen gestionar la participació de joves del seu àmbit territorial en les activitats del programa Campaments d'estiu.  
  
  
4. Sol·licituds  
4.1. Els ajuntaments interessades presentaran la seua sol·licitud en un imprés normalitzat, l'annex III.  
4.2. Les sol·licituds es presentaran per via telemàtica en el Registre Electrònic de l'IVAJ, a través de http://www.gva.es/es/inicio/procedimientos'id\_proc=19039, a partir de l'endemà de la publicació de la present resolució en el DOGV. La tramitació només es farà en aquesta seu electrònica.  
4.3. Es presentarà una única sol·licitud, tot detallant les activitats ?cinc com a màxim- i el nombre de places.  
  
5. Termini de presentació de sol·licituds  
Es podran presentar sol·licituds des de l'endemà de la publicació de la present resolució en el Diari Oficial de la Generalitat Valenciana fins al 15 de març de 2018.  
  
6. Esmenes  
En els impresos de sol·licitud s'hauran d'emplenar degudament tots els apartats. Si no és així, es requerirà als ajuntaments interessats perquè, en el termini de 10 dies comptats a partir del moment de la notificació, esmenen o completen la documentació corresponent. En cas contrari, es considerarà que han desistit de la seua sol·licitud, després de la resolució prèvia que es dictarà en els termes que preveu l'article 21 de la Llei 39/2015, d'1 d'octubre, del procediment administratiu comú de les administracions públiques.  
  
7. Adjudicació de places  
7.1. Les sol·licituds presentades fins al 15 de març de 2018 s'ordenaran de forma ascendent, pel nombre d'habitants que tinguen censats els ajuntaments corresponents, d'acord amb el Banc de Dades Territorial, on consten les xifres oficials de població dels municipis de la Comunitat Valenciana, actualitzats amb data 31.12.2017.  
  
7.2. Una vegada transcorregut el dit termini de presentació, es farà pública la llista de les sol·licituds rebudes, amb el número d'ordre assignat, a les seus de l'IVAJ a Alacant, Rambla de Méndez Núñez, 41, 03189 Alacant; a Castelló, carrer dels Orfebres Santalínea, 2, 12924 € Castelló de la Plana, i a València, carrer de l'Hospital, 11, 46604 València, i també en el web de l'IVAJ (www.ivaj.gva.es), i s'obrirà un període de 10 dies hàbils per a presentar qualsevol al·legació. Les al·legacions s'entendran resoltes amb la publicació de la llista definitiva.  
  
7.3. L'adjudicació de les places en cada activitat es farà també seguint l'ordre ascendent, d'habitants, i tindran prioritat els de menor nombre.  
7.4. La adjudicació es farà per resolució del director general de l'IVAJ i es notificarà a l'ajuntament corresponent.  
  
8. Publicació i formalització de les sol·licituds  
8.1. La resolució del director general de l'IVAJ, amb l'adjudicació de places, es publicarà en el DOGV, als efectes que preveuen els articles 42, 43 i 45 de la Llei 39/2015, d'1 d'octubre, del procediment administratiu comú de les administracions públiques. També es publicarà en el web de l'IVAJ www.ivaj.gva.es/  
8.2. Per a la formalització de les places adjudicades, l'ajuntament haurà de fer efectiu l'import de 10,00 - per cada plaça adjudicada, en concepte de reserva, des de l'endemà de la publicació en el DOGV fins al 25 d'abril de 2018.  
8.3. Si en el termini indicat no es rebera el justificant de l'ingrés corresponent, s'entendrà que l'entitat beneficiari ha renunciat a l'adjudicació de la plaça o places obtingudes, que quedarien a disposició de l'IVAJ per a la seua posterior adjudicació.  
  
9. Inscripció dels joves participants i documentació  
9.1. Els ajuntaments faran directament els tràmits d'inscripció dels joves participants.  
9.2. Els joves que s'hi inscriguen hauran de tindre l'edat requerida en l'activitat elegida i reunir els requisits que s'especifica en les fitxes corresponents.  
9.3. Documentació que l'entitat haurà d'aportar:  
  
a) Relació dels participants inscrits en cada activitat, d'acord amb el model de l'annex V, en què conste nom i cognoms, i edat.  
b) Un formulari per cada participant, segons l'annex IV, emplenat i signat.  
c) Fitxa mèdica emplenada i signada per la persona (pare/mare, tutor/a) que tinga la pàtria potestat de cada participant, segons l'annex IX.  
d) Qualsevol altra documentació sol·licitada en la fitxa d'activitats, annex VI.  
e) Pagament de les quotes assenyalades en l'annex VI, en el número de compte indicat.  
9.4. L'entitat haurà de trametre telemàticament aquesta documentació a l'IVAJ, al menys 1 mes abans de l'inici de cada activitat.  
  
10. Renúncies i terminis  
10.1. Renúncies  
a) Cas que l'ajuntament renuncie totalment o parcialment a les places adjudicades, ho farà utilitzant el model de renúncia de places (annex VII).  
b) Si una vegada formalitzada la inscripció qui hi renuncia és un dels participants, haurà de comunicar-ho al seu ajuntament; el qual traslladarà la dita renúncia a l'IVAJ, amb la màxima celeritat, i presentarà el model de sol·licitud de devolució d'ingressos (annex VIII) juntament amb la documentació que corresponga (v. base 10.4).  
  
c) La renúncia de places no implicarà cap devolució de la quota abonada, tret dels casos que preveu la base 10.4.  
d) En la renúncia s'haurà d'indicar clarament el nom de l'entitat, el nom i el càrrec de qui la representa i les activitats i places a què es renuncia.  
e) Tota la tramitació es farà per via telemàtica.  
10.2. Terminis i penalitzacions  
a) Si la renúncia es presenta fins el 25 d'abril de 2018, no s'hi aplicarà cap penalització.  
b) Si la renúncia es presenta des del 26 d'abril de 2018 fins a un mes abans del començament de l'activitat, hi haurà una penalització de 10,00 - per plaça.  
c) Si la renúncia es presenta en un termini comprés entre un mes i 15 dies naturals abans del començament de l'activitat, la penalització serà del 40 % de l'import de la plaça.  
d) Si la renúncia es presenta amb menys de 15 dies naturals abans del començament de l'activitat, la penalització serà del 100 % de l'import de la plaça.  
10.3. Cas que un participant no es presente al lloc d'eixida o a l'alberg a l'hora prevista, sense haver-ne sol·licitat prèviament l'anul·lació, no tindrà cap dret a la devolució de la quota abonada, llevat dels casos de força major que s'indique a la base 10.4 degudament justificats.  
  
10.4. L'IVAJ procedirà a la devolució de l'import que corresponga quan, per causa sobrevinguda posterior a la formalització de l'adjudicació i no imputable a la persona interessada, aquesta no faça l'activitat o no utilitze el servei i ho acredite mitjançant document fefaent. A tal efecte, es consideraran o s'assimilaran a causa no imputable a la persona interessada els supòsits següents:  
a) Malaltia que li impedisca l'assistència a l'activitat, degudament justificada mitjançant un certificat mèdic oficial, emplenat i signat, o un informe hospitalari.  
b) Malaltia o mort d'un familiar de fins al segon grau de consanguinitat o afinitat, degudament justificada mitjançant un certificat mèdic oficial emplenat i signat.  
c) Suspensió de l'activitat per part de l'IVAJ.  
d) Altres causes de força major, degudament justificades. A l'efecte de la present convocatòria i pel que fa a possibles devolucions, no s'assimilarà a causa de força major el fet que no s'acomplisquen les previsions d'ocupació fetes pels ajuntaments sol·licitants.  
10.5. En qualsevol cas, les causes que apareixen en els supòsits anteriors s'hauran de referir únicament i exclusivament als participants relacionats en l'annex V. Posat cas que aquestes llistes no s'hagueren lliurat a l'IVAJ, no es tindran en compte els motius exposats per a la sol·licitud de devolució de quotes. La sol·licitud de devolució es farà utilitzant el model de l'annex VIII.  
  
11. Possibilitat de variació del programa  
11.1. L'IVAJ es reserva el dret de modificar el programa i d'adaptar-lo a la demanda o a l'interés públic.  
  
12. Acceptació de les bases  
12.1. La participació en la present convocatòria implica l'acceptació de les bases que la regulen.  
  
  
ANNEX II  
Bases de la convocatòria del programa Campaments d'estiu 2018, modalitat B, dins la campanya «Viu l'estiu»  
  
1. Objecte de la convocatòria  
A través d'aquesta convocatòria l'Institut Valencià de la Joventut ofereix places a joves, entre 12 i 17 anys, dins del programa Campaments d'estiu 2018.  
Són places en activitats d'oci educatiu i inclusiu que es duen a terme en albergs de la Comunitat Valenciana i d'altres comunitat autònomes, a les quals poden tindre accés tots els joves, a fi de promoure la participació i l'intercanvi d'experiències, i també fomentar al màxim els espais de trobada i de debat.  
  
2. Serveis que s'hi ofereixen  
2.1. Un programa d'activitats de multiaventura, temps lliure, activitats d'oci educatiu, formatiu i convivencial. En alguns projectes s'inclouen activitats nàutiques. La durada dependrà de l'activitat triada.  
  
2.2. Allotjament en albergs juvenils de la Comunitat Valenciana o d'altres comunitats autònomes.  
2.3. Alimentació en règim de pensió completa, que inclou desdejuni, dinar, berenar i sopar.  
2.4. Equip de monitors especialitzat en animació sociocultural, en activitats nàutiques i de multiaventura.  
2.5. Material necessari per a l'exercici de l'activitat.  
2.6. Assegurança de responsabilitat civil i d'accidents.  
2.7. En les activitats en altres comunitats autònomes, s'inclou el transport des de València, Alacant o Castelló fins a l'alberg on s'allotgen. En les activitats que es realitzen en la Comunitat Valenciana, el o la jove que participe participant hi arribarà pel seu compte.  
  
3. Participants i requisits modalitat B  
Podran participar en aquesta convocatòria els i les joves que reunisquen els següents requisits següents:  
3.1. Ser residents a la Comunitat Valenciana.  
3.2. Que el primer dia de l'activitat tinguen l'edat mínima i que no superen l'edat màxima que, per a cada activitat, es detalla a l'annex VI.  
  
3.3. Altres requisits especificats en les fitxes de les activitats.  
  
4. Preinscripció i sorteig  
4.1. Les persones interessades podran presentar la seua preinscripció a partir de l'endemà de la publicació d'aquesta resolució i fins al 3 d'abril de 2018, a través dels mitjans següents:  
a) Entrant en el web de l'IVAJ, a través del formulari: https://survs.com/survey/jy4xwsv1oh  
b) O de forma presencial, a les oficines de les seus de l'IVAJ a Alacant, Rambla de Méndez Núñez, 41, 03514 Alacant; a Castelló, carrer dels Orfebres Santalínea, 2, 12837 € Castelló de la Plana, i a València, carrer de l'Hospital, 11, 46669 València.  
4.2. La preinscripció serà única i s'hi indicarà per ordre de preferència fins un màxim de dues activitats, incloses en l'annex VI, i per a un màxim de dues persones. En el cas de fer més d'una sol·licitud, només es considerarà vàlida l'última registrada.  
4.3. Sols es podrà adjudicar una plaça per persona. No obstant això, en el cas que queden places vacants fins a 20 dies naturals abans de l'inici de l'activitat, es podrà sol·licitar una altra plaça.  
  
5. Esmenes  
En els formularis de sol·licitud s'hauran d'emplenar degudament tots els apartats. Si no es així, es requerirà les persones interessades perquè, en el termini de 10 dies comptats a partir del moment de la notificació, esmenen o completen la documentació corresponent. En cas contrari, es considerarà que han desistit de la seua sol·licitud, després de la resolució prèvia que es dictarà en els termes que preveu l'article 21 de la Llei 39/2015, d'1 d'octubre, del procediment administratiu comú de les administracions públiques.  
  
6. Adjudicació de places  
6.1. Totes les sol·licituds de preinscripcions fetes en el termini indicat s'ordenaran per data i hora d'entrada, en una llista única. Tot seguit es farà pública la llista de les sol·licituds rebudes, amb el número d'ordre assignat, a les seus de l'IVAJ a Alacant, Rambla de Méndez Núñez, 41, 03715 Alacant; a Castelló, carrer dels Orfebres Santalínea, 2, 12047 € Castelló de la Plana, i a València, carrer de l'Hospital, 11, 46724 València, i també en el web de l'IVAJ http://www.ivaj.gva.es/va/campamentos, i s'obrirà un període de 10 dies hàbils per a presentar qualsevol al·legació. Les al·legacions s'entendran resoltes amb la publicació de la llista definitiva.  
6.2. El 23 de abril de 2018 se celebrarà un sorteig que determinarà la sol·licitud a partir de la qual s'iniciarà l'adjudicació de les places. En el termini màxim de tres dies es publicarà la relació ordenada de les persones interessades, amb la plaça adjudicada en el sorteig.  
6.3. A partir del 27 de abril de 2018 començarà la formalització, de conformitat amb la base 8 de la present resolució.  
  
7. Llista d'espera  
7.1. Amb les persones que no hagen obtingut plaça s'establirà una llista de reserva, a fi d'assignar les places que, si escau, hagen resultat vacants.  
  
  
8. Formalització de l'adjudicació i documentació  
8.1. La formalització de la plaça es farà a través de la presentació de la documentació requerida, i també la justificació del pagament.  
8.2. Podran formalitzar la plaça fins al 17 de maig de 2018.  
8.3. Els mitjans per a tramitar la formalització seran la via telemàtica, preferentment, o de forma presencial en les oficines de les seus de l'IVAJ a Alacant, Rambla de Méndez Núñez, 41, 03885 Alacant; a Castelló, carrer dels Orfebres Santalínea, 2, 12653 € Castelló de la Plana, i a València, carrer de l'Hospital, 11, 46114 València.  
  
8.4. La documentació a presentar serà:  
a) Sol·licitud en l'imprés normalitzat, annex IV, emplenat i signat per la persona (pare/mare, tutor/a) que ostente la guarda o custodia de cada participant.  
b) Fitxa mèdica, emplenada i signada per la persona (pare/mare, tutor/a) que ostente la guarda o custodia de cada participant, segon l'annex IX.  
c) Qualsevol altra documentació sol·licitada en la fitxa d'activitats.  
  
d) Pagament de les quotes indicades en l'annex VI, en el número de compte indicat.  
  
9. Termini de formalització de sol·licituds  
Es podran formalitzar les sol·licituds des del 27 de abril de 2018 fins a 20 dies abans de l'inici de l'activitat corresponent:  
9.1. Del 27 de abril de 2018 fins al 17 de maig de 2018, les persones amb adjudicació mitjançant el sorteig. En cas de no realitzar-la, es considerarà que han desistit de la seua sol·licitud, després de la resolució prèvia que es dictarà en els termes que preveu l'article 21 de la Llei 39/2015, d'1 d'octubre, del procediment administratiu comú de les administracions públiques.  
9.2. Del 21 de maig de 2018 fins a 20 dies abans de l'inici de l'activitat, la resta de les persones interessades que no hagen fet cap sol·licitud o que no hagen obtingut cap plaça en el procediment anterior.  
  
  
10. Tarifes i bonificacions  
10.1. Les tarifes estan indicades en la relació d'activitats de l'annex VI.  
10.2. Sobre les dites tarifes, s'aplicarà els descomptes o bonificacions següents:  
a) Per ser titular del Carnet Jove, un 10 % de la tarifa general.  
b) Per ser titular d'un carnet de família nombrosa de categoria general, un 20 %.  
c) Per ser titular d'un carnet de família nombrosa de categoria especial, un 50 %.  
d) Per ser titular d'un carnet de família monoparental de categoria general, un 20 %.  
e) Per ser titular d'un carnet de família monoparental de categoria especial, un 50 %.  
f) Per ser una família acollidora, un 20 %.  
g) Per ser víctimes de violència de gènere, un 50 %.  
10.3. Les persones que sol·liciten alguna bonificació prevista en el 10.2 hauran d'assenyalar la seua condició socioeconòmica en el formulari IV.  
10.4. Per tal d'acreditar les condicions indicades en les lletres b), c), d), i e) de l'apartat 10.2 podran autoritzar l'IVAJ a consultar les dades.  
10.5. Per tal d'acreditar la condició indicada en les lletres f) i g) de l'apartat 10.2 podran fer-ho mitjançant qualsevol dels mitjans de prova que preveu la normativa autonòmica.  
  
11. Renúncies i terminis  
11.1. Renúncies  
a) La renúncia de la plaça no implicarà la devolució de la quota abonada, tret dels casos que preveu la base 11.2.b), i es farà sempre per escrit, utilitzant el model de renúncia de l'annex VII.  
b) El mitjà per tramitar la renúncia serà preferentment la via telemàtica, o a través dels registres de les seus de l'IVAJ a Alacant, Rambla de Méndez Núñez, 41, 03516 Alacant; a Castelló, carrer dels Orfebres Santalínea, 2, 12743 € Castelló de la Plana, i a València, carrer de l'Hospital, 11, 46110 València, o en qualsevol dels llocs que estableix l'article 16.4 de la llei 39/2015 de l'1 d'octubre del Procediment Administratiu Comú de les Administracions Públiques  
11.2. Terminis i penalitzacions  
a) En el cas que un participant no es presente al lloc d'eixida o a l'alberg a l'hora prevista, sense haver-ne sol·licitat prèviament l'anul·lació, no tindrà cap dret a la devolució de la quota abonada, llevat dels casos de força major degudament justificats, que s'indiquen a continuació.  
b) L'IVAJ procedirà a la devolució del 80 % de la quota quan, per causa sobrevinguda posterior a la formalització de l'adjudicació i no imputable a la persona interessada, no utilitze el servei i ho acredite mitjançant document fefaent. A tal efecte, es consideraran o s'assimilaran a causa no imputable a la persona interessada els supòsits següents:  
  
- Malaltia que li impedisca l'assistència a l'activitat, degudament justificada mitjançant un certificat mèdic oficial, degudament emplenat i signat, o un informe hospitalari.  
- Malaltia o mort d'un familiar fins al segon grau de consanguinitat o afinitat, degudament justificada mitjançant un certificat mèdic oficial degudament emplenat i signat.  
11.3. En el cas de suspensió d'alguna activitat, l'IVAJ oferirà a les persones participants una plaça en una altra activitat similar o la devolució íntegra de la quota. La sol·licitud de devolució es farà sempre per escrit, utilitzant el model de l'annex VIII.  
  
12. Possibilitat de variació del programa  
12.1. L'IVAJ es reserva el dret de modificar el programa i d'adaptar-lo a la demanda o a l'interés públic.  
  
13. Acceptació de les bases  
13.1. La participació en la present convocatòria implica l'acceptació de les bases que la regulen.